  Туспуктэм: vk.com (Денис Удалов) Наталия Сильвестрова 2024-тӥ арын Удмуртие нюлэсъёсысь тылпуэн нюръяськыны чаклам кык техника вуоз. Машинаосты «Экология» йӧскалык ӵектос улсын басьтозы. Со сярысь элькунысь инкуазь узырлыкъёсъя но инкуазез утёнъя министр Денис Удалов «ВКонтакте» мерлыко вотэсысь бамаз ивортӥз. Кран-манипуляторен груз нуллӥсь машина тыл кысон тӥрлыкъёсты одӥг интыысь мукет интые ӝог вошъяны, озьы ик сик люкаськемъёсты утялтыны юрттоз. Кузовен машинаен 3,7 тоннаозь грузъёс нуллыны быгатозы. Выль машинаос басьтэмлы луыса элькун тылпуэн нюръяськон но нюлэс возён техникаен 100 процентлы ванё каремын луоз. Тодэ вайытом, 2023-тӥ арын Удмуртиысь куать нюлэсвылэтэ патрульной машинаос вуизы. 2024-2030 аръёсын элькунын нюлэсъёсты возьманы 60-лэсь трос беспилотникъёс басьтозы. Тегъёс: нюлэс нюлэсвозёс тылпу автомашинаос инкуазезутён Удмуртия  